Държавен вестник, бр. 34, 2012 г., стр. 15

БРОЙ  34	
Д Ъ Р Ж А В Е Н  В Е С Т Н И К 	
СТР.  15  
Лихвата и другите такси, платими по си­
лата на членове 3, 4 и 10, се изчисляват и се 
изплащат пропорционално във всяка валута, 
в която се погасява заемът.
Което и да е друго плащане се извършва 
във валутата, определена от банката, като 
се взема предвид валутата на разхода, който 
трябва да се възстанови чрез това плащане.
2.04. Известие от банката
След плащането на всеки транш банката 
представя на заемополучателя обобщено 
извлечение, което сочи размера, датата на 
плащането, погасителния план и лихвения 
процент на и за този транш.
Член 3
Лихва
3.01. Лихвен процент
A. Заемополучателят заплаща лихва по не­
погасения остатък на всеки транш с фиксиран 
лихвен процент на полугодие с отсрочка до 
съответната дата на плащане, определена в 
подпараграф 5.03.А, буква (b), започвайки от 
първата такава дата на плащане, следваща 
датата на плащане на транша. Лихвата се 
изчислява в процент, определен в уведомле­
нието за плащане, който процент е процен­
тът, приложим към датата на уведомлението 
за плащане, в съответствие с приложимите 
принципи, които управителните органи на 
банката периодично определят за заемите, 
отпускани при фиксиран лихвен процент, 
деноминирани във валутата на транша и при 
същите условия по погасяването на главницата 
и плащането на лихвата.
B. Заемополучателят заплаща лихва по 
непогасения остатък на всеки транш с VSFR 
(както е определено по-нататък) на тримесечие 
с отсрочка до последния ден от тримесечието, 
в зависимост от горната граница на съотноси­
мия междубанков лихвен процент, плюс 0,25 % 
(25 основни пункта) годишно така, както е 
определен за последователните референтни 
периоди, започващи на или след съответния 
последен ден от тримесечието; при условие 
че, ако траншът не е платен на последния 
ден от тримесечието или когато последният 
ден от тримесечието не е съответен работен 
ден (както е определен в подпараграф 5.03.В), 
на най-близкия последващ ден, който е съ­
ответен работен ден, лихвата за периода от 
датата на плащане до първия последен ден от 
тримесечието ще бъде платима по съответния 
междубанков процент.
Банката съобщава VSFR или всеки друг 
приложим процент на лихвата на заемополу­
чателя в срок от десет дни, следващи започ­
ването на референтния период, към който тя 
се прилага.
За целите на този подпараграф 3.01.В:
(а) „VSFR“ означава плаващ лихвен процент 
с променлив спред, представляващ общия 
лихвен процент, определен от банката за 
всеки референтен период в съответствие с 
приложимите принципи, които от време на 
време се установяват от управителните органи 
на банката за заемите, направени при пла­
ващ лихвен процент, които не са определени 
чрез позоваване на съответния междубанков 
процент;
(b) „последен ден от тримесечие“ означава 
всеки 15-и март, 15-и юни, 15-и септември и 
15-и декември; и
(c) „референтен период“ означава всеки 
период от един последен ден от тримесечие 
до следващия последен ден на тримесечие 
(независимо дали последният ден от триме­
сечието е дата за плащане, или не).
3.02. Лихва по просрочени суми
Без ущърб на член 10 и като изключение 
от параграф 3.01 лихва се начислява по всяка 
просрочена сума, дължима по условията на 
този договор, от датата на падежа до датата 
на плащането в процент, равен на съответ­
ния междубанков лихвен процент плюс 2 % 
(200 основни пункта) годишно. За целите на 
определянето на съответния междубанков лих­
вен процент във връзка с този параграф 3.02 
съответните периоди са последователните 
периоди от един месец, започващи от датата 
на падежа.
Независимо от това лихвата се налага при 
процент, определен в параграф 3.01, плюс 
0,25 % (25 основни пункта) годишно, ако по­
следният процент превишава за който и да е 
даден съответен период лихвата, определена в 
предходните изречения на този параграф 3.02.
Ако просрочената сума е във валута, 
различна от валутата на съответния транш, 
се прилага лихвен процент, както следва, а 
именно съответният междубанков лихвен 
процент за транзакции в тази валута плюс 
2 % (200 основни пункта) на година, изчис­
лено в съответствие с пазарната практика за 
този процент.
Член 4
Погасяване
4.01. Обикновено погасяване
Заемополучателят погасява заема в съот­
ветствие с амортизационната таблица, пред­
видена в приложение В.
4.02. Доброволно предварително погасяване
A. При условията на подпараграф В по-долу 
заемополучателят може да погаси изцяло или 
частично който и да е транш, като даде един 
месец предварително писмено предизвестие 
(от тук нататък предизвестие за предварително 
погасяване), определящо сумата, която ще 
бъде предварително погасена с това („размер 
на предварителното погасяване“), и датата, на 
която заемополучателят предлага да извърши